
[bookmark: _Toc233208217]U skladu sa čl. 4. stavak (4), 30. stavak (4), 38. stavak (6) i 68a. Zakona deviznom poslovanju (Službene novine Federacije BiH", br. 47/10 i 35/26), a temeljem članka 19. stav (1) Zakona o Vladi Federacije Bosne i Hercegovine ("Službene novine Federacije BiH", br. 1/94, 8/95, 58/02, 19/03, 2/06 i 8/06), Vlada Federacije Bosne i Hercegovine, na ____ sjednici, održanoj _______godine, donosi
UREDBU O PROVEDBI POJEDINIH ODREDBI ZAKONA O DEVIZNOM POSLOVANJU

DIO PRVI - OPĆE ODREDBE
Članak 1.
(Predmet)

Ovom Uredbom se, u skladu sa Zakonom deviznom poslovanju (Službene novine Federacije BiH", br. 47/10 i 35/26, u daljem tekstu: Zakon) uređuju:
a) plaćanje, naplata i prijenos u Federaciji Bosne i Hercegovine (u daljem tekstu: Federacija) između rezidenata te između rezidenata i nerezidenata u devizama i stranoj gotovini i plaćanje i naplate pri cesiji, asignaciji, preuzimanju duga i drugim oblicima međusobnih namira obveza i potraživanja, kao i načini i uvjeti pod kojima rezidenti u poslovanju s nerezidentima mogu izvršiti plaćanje u gotovini, 
b) uvjeti pod kojima rezident može dobiti odobrenje Federalnog ministarstva financija (u daljem tekstu: Ministarstva) za otvaranje računa i držanje sredstava na računu u inozemstvu,
c) uvjeti i način obavljanja mjenjačkih poslova, kao i uvjeti za izdavanje ovlaštenja za obavljanje mjenjačkih poslova i
d) druga pitanja za koja je Zakonom ovlaštena Vlada Federacije Bosne i Hercegovine (u daljem tekstu: Vlada).
Članak 2.
(Značenje pojmova)
(1) Pojedini pojmovi koji se koriste u ovoj Uredbi imaju sljedeće značenje: 
a) Devizni račun u inozemstvu je račun otvoren kod banke ili druge financijske institucije izvan Bosne i Hercegovine (u daljem tekstu: BiH) u skladu sa Zakonom i ovom Uredbom. 
b) Investicijski radovi u inozemstvu obuhvataju projektantske, građevinske, montažne, nadzorne i druge radove i usluge koje rezident izvodi u inozemstvu na osnovu ugovora zaključenog sa stranim partnerom. 
c) Poslovna jedinica u inozemstvu je predstavništvo, podružnica ili drugi organizacioni oblik rezidenta osnovan u skladu sa propisima države u kojoj posluje.  
d) Prosječno dnevno stanje sredstava predstavlja količnik ukupnog zbira dnevnih stanja sredstava na računu ili u blagajni u određenom razdoblju i broja kalendarskih dana tog perioda.
e) Povezane transakcije su dvije ili više međusobno povezanih transakcija između istih osoba koje proizlaze iz istog pravnog posla ili ekonomskog odnosa, bez obzira na broj pojedinačnih uplata ili naplata. 
f) Dokumentacija kojom se dokazuje temelj otvaranja računa u inostranstvu podrazumijeva ugovore, odluke, potvrde, račune, sudske odluke, dozvole i druge isprave kojima se dokazuje postojanje tekuće ili kapitalne transakcije. 
g) Planirano prosječno dnevno stanje sredstava predstavlja procijenjeni iznos sredstava potreban za izvršavanje obveza zbog kojih se račun otvara. 
h) Opravdani slučaj je slučaj u kojem rezident dokaže da se određena tekuća ili kapitalna transakcija ne može izvršiti ili je njeno izvršenje znatno otežano bez otvaranja računa u inozemstvu. 
i) Mjenjač je banka, filijala banke sa sjedištem izvan Federacije i ovlašteni mjenjač.
j) Ovlašteni mjenjač je pravna osoba ili poduzenik koji je registriran za obavljanje mjenjačkih poslova, ima zaključen ugovor sa bankom i ima ovlaštenja Ministarstva.
k) Ovlaštenje je pismeno ovlaštenje Ministarstva za obavljanje mjenjačkih poslova koje se izdaje pravnoj osobi i poduzetniku na osnovu zahtjeva i zaključenog ugovora o obavljanju mjenjačkih poslova sa bankom koji se dostavlja uz zahtjev.
l) Mjenjačko mjesto je prostorna i organizacijska jedinica u kojoj se obavljaju mjenjački poslovi, a može sadržavati jedno ili više blagajničkih mjesta, kao i bankomat za mjenjačke poslove.
m) Blagajničko mjesto je dio mjenjačkog mjesta na kome blagajnik obavlja mjenjačke poslove.
(2) Pojmovi rezident, nerezident, devize, strana gotovina, gotovina, tekuće transakcije i kapitalne transakcije imaju značenje utvrđeno Zakonom. 

[bookmark: _Toc233208218][bookmark: _Hlk233112460]DIO DRUGI - PLAĆANJE, NAPLATA I PRIJENOS U STRANOJ GOTOVINI I
KONVERTIBLNIM MARKAMA U FEDERACIJI IZMEĐU REZIDENATA, REZIDENATA I NEREZIDENATA

Članak 3.
(Plaćanje, naplaćivanje i prijenos)

(1) Plaćanje, naplaćivanje i prijenos u devizama i stranoj gotovini mogu se vršiti u slučajevima propisanim člankom 4. stavak (2) Zakona.
(2) Osim slučajeva iz stavka (1) ovog člana,  Vlada može, u skladu sa člankom 4. stavak (4) Zakona,  propisati i druge slučajeve u kojima je dozvoljeno  plaćanje, naplata i prijenos u devizama i stranoj gotovini.

Članak 4.
(Ograničenja za plaćanja u stranoj gotovini)

(1) Rezident koji obavlja registriranu djelatnost prodaje robe, nepokretnosti ili vršenja usluga u BiH  mogu vršiti plaćanja obveza prema inozemstvu po osnovu izvršenog uvoza robe i usluga u stranom gotovom novcu i čekovima najviše do 3.000 EUR.
(2) Za svako plaćanje nerezidentu u u stranom gotovom novcu i čekovima rezident je dužni podići sredstva sa svog deviznog računa u banci ili ih kupiti od banke.
(3) Uz nalog za za podizanje stranog gotovog novca ili izdavanja čekova radi plaćanja u inozemstvu rezident je obvezan priložiti predračun nerezidenta prodavaoca robe ili izvršioca usluge koje banka čuva u skladu sa propisima.
(4) Rezidenti koji su podigli strani gotov novac radi plaćanja nerezidentima, a koji nije iskorišten za plaćenje roba ili usluga, dužni su, da u roku od 30 dana od dana podizanja sredstava, neiskorištena sredstva vratiti na svoj devizni račun u banci.

Članak 5.
(Ograničenja za naplatu u stranoj gotovini)

(1) Rezident koji obavlja registriranu djelatnost prodaje robe, nepokretnosti ili vršenja usluga u BiH mogu primiti naplatu od nerezidenta po osnovu izvoza robe i usluga u stranom gotovom novcu i čekovima najviše do 10.000 EUR. Navedeno ograničenje plaćanja gotovinom primjenjuje se i kada se plaćanje obavlja u nekoliko povezanih transakcija gotovim novcem i njihova ukupna vrijednost prelazi 10.000 EUR. 
(2) Strani gotov novac, naplaćen u skladu sa stavkom (1) ovog članka rezidenti su dužni položiti na svoj devizni račun u banci ili ih prodati banci najkasnije narednog radnog dana.
Članak 6.
(Odobrenje Ministarstva)

(1) Za mjesečna plaćanja ili naplate u stranom gotovom novcu i čekovima u iznosu većem od navedenih u čl. 4. i 5. ove Uredbe, potrebno je odobrenje Ministarstva.
(2) Odobrenje iz stavka (1) ovog člana Ministarstvo će izdati uz uvjet da se plaćanje ili naplata u poslovima s nerezidentom ne može izvršiti  bezgotovinskim putem ili ako je ono znatno otežano ili ako se zbog prirode posla takvo plaćanje ili takva naplata može obaviti jedino u gotovini.
(3) Uz zahtijev za izdavanje odobrenja iz stavka (1) ovog člana, rezident je obvezan dostaviti jedinstvenu carinsku deklaraciju koja sadrži klauzulu da je roba prešla carinsku crtu pri izvozu robe ili jedinstvenu carinsku deklaraciju za uvoz robe, račun za  pružanje usluga ili ugovor o pružanju usluga i dokaz o uplaćenoj pristojbi prema propisu o federalnim upravnim pristojbama.
(4) Pored dokumentacije navedene u stavku (3) ovog člana, Ministarstvo može zatražiti i dopunu dokumentacije u slučaju kada iz dostavljene dokumentacije nije moguće utvrditi postojanje uvjeta za izdavane odobrenja.
(5) Odobrenja Ministarstva izdaju se na osnovu obrazloženih zahtjeva rezidenata, pojedinačno za svaku naplatu ili plaćanje, a može se dati i za određeno razdoblje, ali ne duže od jedne godine.

Članak 7.
(Naplata bez odobrenja)

(1) Rezidenti registrirani za djelatnosti navedene u ovom članu mogu vršiti naplatu robe i usluga od nerezidenata u stranom gotovom novcu i čekovima bez odobrenja Ministarstva po sljedećem osnovu: 
a) pružanja ugostiteljsko-turističkih usluga (usluga noćenja, pansiona, polupansiona i usluga prijevoza),
b) pružanja usluga zračnih luka te za snabdijevanje stranih aviona  gorivom i mazivom i drugom potrošnom robom,
c) za prodaju robe u konsignacijskim skladištima i u slobodnim carinskim prodavnicama,
d) za prodaju putničkih i robnih voznih isprava, neposredno ili preko putničkih turističkih agencija, za račun nerezidenata i
e) naplate putarina za korištenje autocesta. 
(2) Rezidenti iz  stavka (1) ovog člana mogu imati deviznu blagajnu radi vraćanja ostatka novca kupcu. Rezident utvrđuje odlukom o blagajničkom maksimumu prosječno dnevno stanje devizne blagajne u tekućem mjesecu na  osnovu prosječnog dnevnog stanja devizne blagajne u prethodnom mjesecu. 
(3) Prosječno dnevno stanje devizne blagajne u mjesecu izračunava se tako da se saberu dnevna stanja svakog dana u mjesecu i dobijeni zbir podijeli sa brojem kalendarskih dana u tome mjesecu.
(4) Rezident registiran za djelatnosti navedene u stavku (1) ovog člana odgovara za zakonitost naplate i plaćanja izvršenih u skladu sa ovom Uredbom.

Članak 8.
(Rezidenti registrirani za priređivanje igara na sreću)

(1) Rezidenti registrirani za priređivanje igara na sreću u kasinima koji imaju dozvolu Ministarstva za priređivanje igara na sreću u kasinima mogu primati uplate u stranom gotovom novcu za učestvovanje u igrama na sreću u kasinu od nerezidenata i vršiti isplatu nerezidentima dobitka u stranoj stranom gotovom novcu kod igara na sreću u kasinu, te mogu imati deviznu blagajnu radi uplata i isplata kod igara na sreću, u skladu sa propisom koji uređuje priređivanje igara na sreću i nagradnih igara.
(2) Rezidenti registrirani za priređivanje igara na sreću u kasinima, koji imaju dozvolu Ministarstva za obavljanje igara u kasinima, mogu primati uplate u gotovini u konvertibilnim markama za učestvovanje u igrama na sreću u kasinu od nerezidenata i isplaćivati nerezidentima dobitak u domaćem gotovom novcu bez ograničenja.

Članak 9.
(Obračunski oblici plaćanja)

[bookmark: _Hlk234482445](1) Dozvoljeni su plaćanje i naplata između rezidenata i nerezidenata u devizama koji su posljedica obračunskih oblika plaćanja – kompenzacije, cesije, asignacije, preuzimanja duga te drugih oblika međusobnih namira obveza i potraživanja u kojima je barem jedan od učesnika nerezident s tim da takvo plaćanje mora biti izvršeno po osnovu ugovora o kreditnom poslu u skladu sa Zakonom.
(2) Plaćanje i naplata između rezidenata i nerezidenata u devizama iz stavka (1) ovog članka mogu se vršiti samo na osnovu ugovora zaključenog u pisanoj formi između svih učesnika u poslu. 

Članak 10.
(Evidentiranje i devizna blagajna)

(1) Rezidenti iz čl. 4., 5. i 7. ove Uredbe dužni su za potrebe devizne kontrole držati odvojeno dokumentaciju na osnovu koje su primili u strani gotovi novac i čekove.
(2) Rezident može držati deviznu blagajnu za potrebe službenog puta u inozemstvo i za obavaljanje poslova propisanih člankom 4. Zakona kao i za druge potrebe utvrđene ovom uredbom.
(3) Rezidenti koji pružaju usluge u međunarodnom robnom i putničkom prometu i koji pružaju hitnu medicinsku pomoć, mogu imati deviznu blagajnu i za plaćanje troškova u vezi sa prijevoznim sredstvima i robom na službenom putu u inozemstvu.
(4) Rezidenti su dužni voditi evidenciju o prilivu i odlivu sredstava iz devizne blagajne, te obavljati samo dozvoljene aktivnosti u skladu sa Zakonom i ovom Uredbom.


Članak 11.
(Blokada i obaveza postupanja u skladu sa propisima koji uređuju sprječavanje pranja novca i financiranje terorističkih aktivnosti i financiranje širenja oružja za masovno uništenje)

(1) Zabranjeno je rezidentima da izmiruju svoje obveze u gotovini na način uređen ovom uredbom, ako su im blokirani računi u skladu sa propisima kojima se uređuju platne usluge.
(2) Prilikom vršenja plaćanja i naplate u stranom gotovom novcu i konvertibilnim markama, rezidenti i banke dužni su postupati u skladu sa propisima koji uređuju sprječavanje pranja novca i financiranje terorističkih aktivnosti i financiranje širenja oružja za masovno uništenje.

Članak 12.
(Zakonski zastupnik ili skrbnik)

Dozvoljeni su prijenosi deviznih sredstava između deviznog računa rezidenta fizičke osobe koja je vlasnik računa i računa rezidenta fizičke osobe koja je zakonski zastupnik ili skrbnik vlasnika računa, odnosno osoba koja raspolažu sredstvima temeljem punomoći izdane u skladu sa pozitivnim propisima. 

Članak 13.
(Iznimke)

(1) Pored poslova iz članka 4. stavak (2) Zakona, plaćanje i naplata između rezidenata u devizama je dozvoljena u sljedećim slučajevima:
a) pri posredničkim poslovima u međunarodnom prijevozu i turističko-agencijskim uslugama, između posrednika i drugog rezidenta, za uslugu koju je pružio ili primio nerezident,
b) pri obračunu po platnim karticama za iznos plaćanja ili podizanja gotovine platnom karticom domaćeg izdanja kojom se rezident koristio u inozemstvu, odnosno za iznos naplate ili podizanja gotovine platnom karticom stranog izdanja kojom se nerezident koristio u Federaciji,
c) međunarodnog kliringa i poravnanja.
(2) Dozvoljene su uplate naknada nerezidentima fizičkim licima po osnovu ugovora za usluge izvršene u Federaciji na račune tih nerezidenata u inozemstvu uz predočenje dokaza o izmirenim poreznim obavezama, u iznosu do 10.000 EUR mjesečno.  

Članak 14.
(Kapitalni poslovi)

(1) Dozvoljeni su plaćanje i naplata u devizama između rezidenata i nerezidenata po osnovu sljedećih kapitalnih poslova:
a) direktne investicije,
b) kreditni poslovi,
c) depozitni poslovi,
d) poslovi plaćanja na temelju ugovora o osiguranju u skladu sa posebnim propisima koji uređuju poslove osiguranja,
e) jednostrani prijenosi imovine koji mogu biti osobni i fizički.
(2) Nije dozvoljeno plaćanje i naplata između rezidenata i nerezidenata u stranom gotovom novcu i konvertibilnim markama po osnovu direktnih ulaganja, ulaganja u nepokretnosti, poslova sa vrijednosnim papirima na tržištu kapitala i tržištu novca, poslova sa udjelima u investicijskim fondovima, te kreditnim poslovima.

Članak 15.
(Otvaranje deviznog računa u inozemstvu)

Rezident može podnijeti zahtjev za otvaranje deviznog računa u inozemstvu samo ako prema izjavi odgovorne osobe nema evidentiranih neizmirenih dospjelih obveza na računu  za redovno poslovanje otvorenom kod ovlaštenih organizacija u Federaciji.

Članak 16.
(Osnovi za izdavanje odobrenja)

(1) Ministarstvo, na zahtjev rezidenta, može izdati odobrenje za otvaranje i držanje sredstava na deviznom računu u inozemstvu ako je otvaranje računa potrebno za izvršenje kapitalnih i tekućih transakcija dozvoljenih Zakonom, naročito u sljedećim slučajevima:
a) za rezidente - pravne osobe ili poduzetnike i svrhu izvođenja investicijskih radova u inozemstvu koji podrazumjevaju projektne, građevinske, montažne, nadzorne i druge radove ili usluge u inozemstvu, ako je otvaranje računa potrebno radi primljenog predujma od stranog partnera, plaćanja troškova, izvršenja ugovornih obveza, isplate plaća, poreza, osiguranja, naknada, garancija ili drugih troškova povezanih sa izvršenjem ugovora o izvođenju investicijskih radova;   
b) za istraživačke radove u inozemstvu, stručne i naučne projekte kada je račun potreban za naplatu prihoda po tom osnovu ili za izvršenje obveza; 
c) za plaćanje troškova predstavništva, podružnica i poslovnih jedinica osnovanih u inozemstvu od strane rezidenata - pravnih osoba ili poduzetnika do visine planiranih prosječnih dnevnih stanja sredstava na računu potrebnih za pokrivanje troškova i u skladu sa propisom kojim se uređuje vanjskotrgovinsko poslovanje u inozemstvu; 
d) za polaganje garantnog depozita rezidenata - pravnih osoba ili poduzetnika do iznosa iz ugovora zaključenog sa stranim partnerom ili iznosa predviđenog propisom strane zemlje, ili raspisanim međunarodnim tenderom, odnosno licitacijom, javnim pozivima kada je držanje sredstava na računu u inozemstvu uvjet za učešće ili izvršenje;
e) za realizaciju inozemnog kredita rezidenata - pravnih osoba ili poduzetnika čije je korištenje uslovljeno otvaranjem računa kod banke u inozemstvu;
f) za kupoprodaju vrijednosnih papira u inozemstvu koju rezidenti - pravne osobe ili poduzetnici obavljaju na osnovu Zakona i važećih propisa o tržištu vrijednosnih papira;
g) za plaćanje troškova rezidenata - pravnih osoba ili poduzetnika koji pružaju usluge u međunarodnom robnom i putničkom prometu i to do visine planiranih prosječnih dnevnih stanja sredstava na računu potrebnih za pokrivanje troškova;
h) za deponovanje, ulaganje ili držanje sredstava društava za osiguranje u inozemstvu, temeljem prethodne suglasnosti Agencije za nadzor osiguranja Federacije Bosne i Hercegovine kada je takva suglasnost predviđena posebnim propisima iz oblasti osguranja;
i) za rezidente - pravne osobe ili poduzetnike u svrhu naplate potraživanja u netransferabilnoj valuti (domicilnoj valuti odnosne zemlje koja se prema propisu te zemlje ne može transferirati) ostvarene po osnovu izvođenja investicijskih radova, pružanja usluga u međunarodnom robnom i putničkom prometu;
j) za naplate po sudskim rješenjima u inozemstvu za koje je uvjetovano otvaranje deviznog računa u inozemstvu;
k) za potrebe poslovanja državnih tijela u inozemstvu, tijela osnovanih posredovanjem BiH i tijela osnovanih na osnovu međunarodnih ugovora koje je potpisala BiH;
l) za rezidente - pravne osobe ili poduzetnike za potrebe trgovanja električnom energijom ili energentima u skladu sa propisima kojima se uređuje oblast energetike ako je otvaranje računa u inozemstvu potrebno radi pristupanja tržištu, poravnanja i plaćanja drugih obveza proisteklih iz ovog posla; 
m) za prikupljanje stranih donacija u visini i pod uvjetima definiranim ugovorom o donaciji;
n) za rezidente - fizičke osobe u svrhu  školovanja, studiranja, stručnog usavršavanja, naučnog ili akademskog rada  u inozemstvu, uključujući plaćanje školarine, troškova boravka, smještaja, osiguranja i drugih povezanih troškova;
o) za rezidente - fizičke osobe za potrebe liječenja, medicinske dijagnostike, rehabilitacije, njege ili drugih zdravstvenih usluga u inozemstvu uključujući troškove boravka, smještaja, pratnje, prijevoza i druge povezane troškove sa liječenjem;  
p) za rezidente - fizičke osobe u svrhu stjecanja, prodaje, korištenja, održavanja, iznajmljivanja ili upravljanja nepokretnošću u inozemstvu uključujući plaćanje kupoprodajne cijene, poreza, pristojbi,  komunalnih usluga, režijskih troškova, troškova održavanja, osiguranja, advokatskih i notarskih i drugih povezanih troškova;
r) za druge opravdane slučajeve kada je otvaranje računa u inozemstvu potrebno radi izvršenja tekućih i kapitalnih transakcija, međunarodnih obveza, javnih projekata u skladu sa propisom kojim se uređuje devizno poslovanje uz prethodnu saglasnost Vlade.
(2) Odobrenja za otvaranje deviznog računa u inozemstvu izdaju se temeljem zahtjeva i dostavljene dokumentacije iz čl. 17. i 18. ove Uredbe.

Članak 17.
(Odobrenje)

(1) Odobrenje za otvaranje deviznog računa u inozemstvu izdaje se na temelju pisanog zahtjeva rezidenta, u kojem se obavezno navodi:
a) pravni temelj, odnosno namjena za koju se traži otvaranje računa, 
b) država u kojoj se račun otvara,
c) naziv banke kod koje se račun otvara, ako je poznat u vrijeme podnošenja zahtjeva,
d) valuta računa, 
e) iznos sredstava, odnosno planirano prosječno dnevno stanje sredstava na računu,
f) razdoblje za koji se traži odobrenje, 
g) obrazloženje zbog čega je za izvršenje konkretne transakcije ili obveze potrebno otvoriti račun u inozemstvu. 
(2) Uz zahtjev iz stavka (1) ovog člana rezident dostavlja:
a) dokumentaciju kojom se dokazuje osnov, namjena, iznos i period za koji se traži otvaranje računa u inozemstvu, u skladu sa člankom 19. stavak (1) ove Uredbe, 
b) izjavu odgovorne osobe da rezident nema evidentirane, a neizmirene dospjele obveze na računu otvorenom kod organizacije u Federaciji,
c) dokaz o uplati federalne upravne pristojbe, ako je pristojba propisana.

(3) Ako rezident ima evidentirane neizmirene dospjele obveze na računu otvorenom kod ovlaštene organizacije u Federaciji, Ministarstvo neće izdati odobrenje za otvaranje deviznog računa u inozemstvu.  

Članak 18.
(Dokumentacija)

(1) U skladu sa članom 17. ove Uredbe, a zavisno od osnova za koji se traži izdavanje odobrenja, naročito se dostavlja sljedeća dokumentacija: 
a) za izvođenje investicionih radova u inozemstvu - ugovor o izvođenju investicijskih radova u inozemstvu, odnosno drugi odgovarajući akt iz kojeg su vidljive ugovorne strane, vrijednost posla, razdoblje izvođenja radova, obveza ili potreba otvaranja računa u inozemstvu, iznos predujma ako se traži po tom osnovu, te procjena troškova gradilišta (troškovi smještaja, prehrane i boravka radnika, troškovi plaća uključujući i obveze po osnovu poreza i doprinosa, osiguranja i drugih troškova vezanih uz izvođenje investicijskih radova);    
b) za istraživačke radove u inozemstvu - ugovor o koncesiji, odobrenje nadležnog organa ili drugi akt kojim se dokazuje pravo rezidenta da obavlja istraživačke radove u inozemstvu;  
c) za polaganje garantnog depozita - ugovor, zahtjev stranog partnera, uslovi tendera, licitaciona dokumentacija ili propis strane države iz kojeg proizlazi obveza polaganja garantnog depozita i njegov iznos; 
d) za realizaciju inozemnog kredita - ugovor o kreditu ili drugi akt kreditora iz kojeg je vidljivo da je korištenje kredita uslovljeno otvaranjem računa kod banke u inozemstvu; 
e) za kupoprodaju vrijednosnih papira u inozemstvu - ugovor sa ovlaštenim učesnikom na organiziranom tržištu vrijednosnih papira u inostranstvu, dokaz da se radi o ovlaštenom učesniku, te propis ili akt iz kojeg proizlazi da je za realizaciju transakcije potrebno držanje sredstava na računu kod banke u inozemstvu;  
f) za poslovanje predstavništva ili poslovne jedinice u inozemstvu - akt o osnivanju predstavništva ili poslovne jedinice u inozemstvu, dokaz o registraciji kod nadležnog organa u inozemstvu, podaci o djelatnosti, adresi, zastupniku i razdoblju na koji je poslovna jedinica osnovana, te procjenu troškova poslovanja;  
g) za pružanje usluga u međunarodnom robnom i putničkom prometu - dokaz o registraciji za obavljanje odgovarajuće djelatnosti, obrazloženje potrebe otvaranja računa i procjena troškova koji se podmiruju preko računa u inozemstvu; 
h) za deponovanje i ulaganje sredstava društava za osiguranje u inozemstvu - prethodna suglasnost Agencije za nadzor osiguranja Federacije Bosne i Hercegovine, izdata u skladu sa posebnim propisima iz oblasti osiguranja; 
i) za naplatu potraživanja u netransferabilnoj valuti - propis strane države, tender, licitaciona dokumentacija, ugovor ili drugi dokaz iz kojeg proizlazi nemogućnost transfera valute, kao i dokumentacija kojom se dokazuje osnov potraživanja; 
j) za naplatu po sudskim ili drugim izvršnim odlukama u inozemstvu - sudska odluka, rješenje ili drugi izvršni akt nadležnog organa u inozemstvu iz kojeg proizlazi potreba otvaranja računa;  
k) za potrebe poslovanja državnih organa, tijela osnovanih posredovanjem BiH i tijela osnovanih međunarodnim ugovorom - akt nadležnog organa, međunarodni ugovor ili drugi odgovarajući dokaz o osnovu i namjeni otvaranja računa; 
l) za trgovanje na burzi električne energije - dokaz o pravu učešća na burzi električne energije, propis ili pravila strane burze iz kojih proizlazi obveza izmirenja preko računa u toj državi, te druga dokumentacija kojom se dokazuje ta obveza; 
m) za prikupljanje stranih donacija - ugovor o donaciji, odluka donatora ili drugi akt iz kojeg je moguće jasno utvrditi iznos, namjenu, uvjete korištenja sredstava i potrebu otvaranja računa u inozemstvu; 
n) za školovanje ili stručno usavršavanje u inozemstvu - potvrda obrazovne ili druge nadležne institucije o školovanju ili stručnom usavršavanju, odnosno drugi dokaz iz kojeg je moguće jasno utvrditi procjenu ostalih troškova povezanih sa školovanjem (kao npr. školarina, troškovi najma i sl.) kao i razdoblje boravka;  
o) za liječenje u inozemstvu - uputnica, preporuka, potvrda zdravstvene ustanove ili drugi medicinski odnosno financijski dokaz iz kojeg je moguće jasno utvrditi da postoji potreba liječenja, te procjena povezanih troškova liječenja (kao npr. trošak pratnje, njega, fizikalna terapija i sl.) i razdoblje korištenja računa; 
p) za plaćanje komunalnih, poreznih i režijskih obveza po osnovu vlasništva nad nepokretnošću u inozemstvu - dokaz o vlasništvu nad nepokretnošću, dokaz o obvezama koje se plaćaju u inozemstvu i procjenu prosječnih mjesečnih troškova, a u slučaju prodaje nepokretnosti ugovor o kupoprodaji ili drugi odgovarajući akt;   
r) za izuzetne situacije za izvršavanje tekućih i kapitalnih transakcija - obrazložen zahtjev rezidenta, dokumentacija kojom se jasno dokazuje osnov transakcije, iznos, namjena i nemogućnost ili otežanost izvršenja transakcije preko računa u Federaciji, uz prethodnu saglasnost Vlade. 
(2) Uz zahtjev iz člana 17. ove Uredbe dostavljaju se ovjerene kopije dokumenata iz stavka (1) ovog članka.  
(3) Dokumentacija sačinjena na stranom jeziku dostavlja se sa prijevodom na jedan od službenih jezika u Federaciji, ako Ministarstvo ocijeni da je prijevod potreban radi pravilnog odlučivanja. 
(4) Ministarstvo može od podnositelja zahtjeva zatražiti dopunu dokumentacije samo ako iz dostavljene dokumentacije nije moguće utvrditi osnov, namjenu, iznos, razdoblje ili opravdanost otvaranja deviznog računa u inozemstvu.  

Članak 19.
(Rok i odlučivanje)

(1) Odobrenje se izdaje za razdoblje najduže do jedne godine, uz mogućnost produženja ako i dalje postoje uvjeti zbog kojih je odobrenje izdato. 
(2) Za zakonitost, pravnu usklađenost, točnost  dostavljenih podataka i dokumentacije kao i ispunjavanje obveza propisanih drugim propisima odgovoran je rezident-podnositelj zahtjeva.
(3) Ministarstvo može, ukoliko ocijeni potrebnim, dostavljene podatke i dokumentaciju provjeravati kod nadležnih organa i institucija u zemlji i inozemstvu. 
(4) Izuzetno od stavka (1) ovog članka, odobrenje se može izdati i za period duži od jedne godine, a najduže do isteka obveze, prava ili pravnog odnosa na osnovu kojeg je odobrenje izdato.

Članak 20.
(Korištenje sredstava)

(1) Sredstva na računu u inozemstvu mogu se koristiti samo za namjenu za koju je otvoren račun i u druge svrhe koje su neposredno povezane sa tom namjenom.  
(2) Ministarstvo može tražiti od rezidenta informaciju o stanju i izvješće o utrošenim sredstvima na računu kod banke otvorenog na temelju izdatog odobrenja. 
(3) Rezident je dužan, na zahtjev Ministarstva ili Financijske policije, dostaviti tražene podatke kao i dokumentaciju kojom dokazuje namjenu korištenja sredstava za čiju točnost je odgovoran. 
(4) Rezident nije dužan periodično dostavljati izvode, izviješća niti drugu dokumentaciju o prometu i stanju sredstava na računu osim ako je obveza propisana odobrenjem izdatim od strane Ministarstva ili ako to zahtijeva Ministarstvo ili drugi nadzorni organ.

Članak 21.
(Obvezno doznačavanje sredstava u Federaciju)

(1) Sredstva sa računa otvorenog u inozemstvu, te ostvarenu dobit rezident je dužan doznačiti u Federaciju u roku od 30 dana od prestanka uvjeta zbog kojih je mogao imati sredstva na računu u inozemstvu.
(2) Kod izvođenja investicijskih radova u inozemstvu rezident je dužan doznačiti sredstva u Federaciju u roku od 30 dana od dana završetka investicijskih radova odnosno nakon isteka garantnog roka. 
(3) Izuzetno od st. (1) i (2) ove točke, produženje roka važenja odobrenja za držanje deviza na računu u inozemstvu može se odobriti za preostali iznos nenaplaćenih investicijskih radova, za izmirenje poreznih i drugih javnih prihoda u vezi sa izvođenjem investicijskih radova, ukoliko je propisom strane zemlje uvjetovano da se obveze izmiruju isključivo preko računa u banci otvorenog u toj zemlji i/ili za razdoblje do pribavljanja potrebne dokumentacije za zatvaranje računa uvjetovane propisom te zemlje. 
(4) Nakon prijenosa sredstava sa deviznog računa u inozemstvu u Federaciju rezident je dužan u roku od 30 dana zatvoriti račun kod banke u inozemstvu i o tome obavijestiti Ministarstvo. 

Članak 22.
(Upravni postupak)

Postupak izdavanja odobrenja za otvaranje deviznog računa u inozemstvu provodi se u skladu sa propisom kojim se uređuje upravni postupak. 

Članak 23.
(Mjenjački poslovi)

(1) Mjenjački poslovi, u skladu sa Zakonom i ovom Uredbom, su poslovi kupovine od fizičkih osoba i prodaje tim osobama stranog gotovog novca i čekova koji glase na stranu valutu i mogu biti unovčeni u stranu valutu.
(2) Mjenjačke poslove mogu obavljati banke sa sjedištem u Federaciji kojima je Agencija za bankarstvo Federacije BiH (u daljem tekstu: Agencija) izdala dozvolu za rad  te nad kojima Agencija vrši nadzor i druge nadležnosti u skladu sa Zakonom.
(3) Mjenjačke poslove mogu obavljati i ovlašteni mjenjači. 

Članak 24.
(Banka i ovlašteni mjenjač)

(1) Banka obavlja mjenjačke poslove u svoje ime i za svoj račun, a ovlašteni mjenjač u svoje ime, a za račun banke.
(2) Ovlašteni mjenjač obavlja mjenjačke poslove uz obvezno zaključivanje ugovora o obavljanju mjenjačkih poslova (u daljem tekstu: ugovor) sa bankom, pri čemu za jedno mjenjačko mjesto ugovor može biti potpisan samo sa jednom bankom.
(3) Rezidenti i nerezidetni koji nisu fizičke osobe ne mogu kupovati ili prodavati strana sredstva plaćanja kod mjenjača radi obavljanja svoje djelatnosti.
(4) Banke i ovlašteni mjenjači obavljaju mjenjačke poslove u skladu sa odredbama Zakona, propisa o Centralnoj banci Bosne i Hercegovine i ovom Uredbom. 

Članak 25.
(Valute)
Banka i ovlašteni mjenjač poslove kupovine i prodaje stranog gotovog novca i otkup čekova obavljaju u valutama koje su predmet kupovine i prodaje na deviznom tržištu.

Članak 26.
(Kursna lista)

(1) Ovlašteni mjenjač otkupljuje strani gotov novac i čekove od fizičkih osoba za konvertibilne marke, po kupovnom kursu za gotovinu, odnosno po kupovnom kursu za čekove iz kursne liste banke koja važi na dan otkupa.
(2) Ovlašteni mjenjač prodaje gotovinu fizičkoj osobi po prodajnom kursu za gotovinu, odnosno po prodajnom kursu za čekove iz kursne liste banke koja važi na dan prodaje.
(3) Banka i ovlašteni mjenjač dužni su na početku svog radnog dana objaviti kursnu listu koja sadrži kupovne i prodajne kurseve, te koja mora biti javno istaknuta uz napomenu da ista važi do naredne kursne liste.

Članak 27.
(Provizija)

(1) Provizija i druge naknade za mjenjačke poslove ne mogu biti veće od iznosa koji je uređen propisom o Centralnoj banci Bosne i Hercegovine.
(2) Za obavljanje mjenjačkih poslova može se od rezidenta - fizičke osobe, kao i od nerezidenta - fizičke osobe naplatiti provizija, koja se primjenjuje na protivvrijednost stranog gotovog novca izraženu u konvertibilnim markama, obračunatu po kupovnom, odnosno prodajnom kursu koji važi na dan otkupa, odnosno prodaje. U tom slučaju mora biti javno istaknuto obavještenje o visini provizije koja se naplaćuje.

Članak 28.
(Blagajnički maksimum)

Blagajnički maksimum za ovlaštenog mjenjača utvrđuje se na osnovu prosječnog dnevnog otkupa i stranog gotovog novca i čekova  u prethodnom mjesecu, kao i drugih uslova koji su od utjecaja na potrebu držanja gotovine u blagajni, što se regulira ugovorom sa bankom.

Članak 29.
(Rok važenja ugovora)

(1) Banka sa ovlaštenim mjenjačem zaključuje ugovor sa rokom važenja do jedne godine, koji se računa od dana zaključenja ugovora. 

(2) Ovlaštenja dobijena ugovorom ovlašteni mjenjač ne može prenositi na treća lica.

Članak 30.
(Potrebna dokumentacija)

(1) Rezident - pravna osoba i poduzetnik podnosi Ministarstvu zahtjev za dobijanje ovlaštenja za obavljanje mjenjačkih poslova.
(2) Uz zahtjev se prilaže dokumentacija propisana člankom 39. Zakona i to:
a) ugovor o obavljanju mjenjačkih poslova, zaključen između banke i ovlaštenog mjenjača,
b) za pravnu osobu rješenje ili aktuelni izvod iz sudskog registra, odnosno za poduzetnika rješenje nadležnog organa iz kojeg je vidljivo da je pravna osoba, odnosno poduzetnik registrovana za obavljanje mjenjačkih poslova,
c) rješenje nadležnog organa o ispunjenju minimalnih tehničkih uvjeta za rad u skladu sa važećim propisima,
d) za ovlaštenu osobu za zastupanje pravne osobe i za poduzetnika uvjerenje izdato od strane nadležnog suda da se ne vodi krivični postupak iz oblasti privrede, poslovanja, sigurnosti platnog prometa, terorizma i pravosuđa (ne starije od tri mjeseca od dana podnošenja zahtjeva sa svrhom za obavljanje mjenjačkih poslova) i uvjerenje nadležnog organa unutarnjih poslova da nije krivično osuđivana (ne starije od tri mjeseca od dana podnošenja zahtjeva sa svrhom za obavljanje mjenjačkih poslova) i
e) dokaz o uplati federalne upravne pristojbe.
(3) Ovlašteni mjenjač je dužan prijaviti Ministarstvu sve promjene u podacima iz stavka (2) ovog članka u roku od sedam dana od dana nastanka promjene.
[bookmark: str_12](4) Iznimno, javni poštanski operator koji ima ovlaštenje nadležnog organa za poštanski saobraćaj, a koji je do sada obavljao mjenjačke poslove i koji želi nastaviti sa pružanjem ove usluge, treba da, umjesto dokaza propisanog u stavku (2) točka b) ovog članka, dostavi ovlaštenje nadležnog organa za poštanski promet.
(5) Rezident - pravna osoba i poduzetnik dužan je uz zahtjev za produženje ovlaštenja za obavljanje mjenjačkih poslova dostaviti Ministarstvu dokumentaciju iz stavka (2) toč. a), b), d) i e) ovog članka najkasnije 30 dana prije isteka važenja ovlaštenja.
 
Članak 31.
(Sadržaj ugovora)

(1) Ovlašteni mjenjač može zaključiti ugovor sa jednom ili više banaka za više mjenjačkih mjesta, ali za jedno mjenjačko mjesto može zaključiti ugovor samo sa  jednom bankom. 
(2) Ugovor mora obavezno sadržavati sljedeće elemente: 
a) spisak sa nazivima i važećim adresama mjenjačkih mjesta ovlaštenog mjenjača,
b) primjenu kursne liste po kojoj će se obavljati mjenjački poslovi,
c) visinu i način plaćanja provizije ovlaštenom mjenjaču,
d) materijalno-tehničke uvjete koje ovlašteni mjenjač mora ispunjavati za obavljanje mjenjačkih poslova - način i dinamika predaje banci otkupljene gotovog stranog novca i čekova koji glase na stranu valutu,
e) način opskrbe ovlaštenih mjenjača gotovim novcem,
f) naznaku da je za potrebe kontrole ovlaštenog organa osoba odgovorna za rad ovlaštenog mjenjača osoba koja obavlja mjenjačke poslove na mjenjačkom mjestu i odgovorna osoba ovlaštenog mjenjača,
g) način izdavanja potvrda o prodaji i otkupu gotovog novca, vođenje evidencije i blagajničkog poslovanja u skladu sa važećim propisima i instrukcijama banke,
h) obveze banke u pogledu obavještavanja ovlaštenog mjenjača o obilježju stranih novčanica, pojavi krivotvorenih novčanica, propisima koji reguliraju mjenjačko poslovanje i drugim pozitivnim propisima. 

Članak 32.
(Izdavanje i oduzimanje ovlaštenja)

(1) Ovlaštenje za obavljanje mjenjačkih poslova izdaje Ministarstvo.
(2) Ministarstvo će odbiti zahtjev za izdavanje ovlaštenja za obavljanje mjenjačkih poslova ako utvrdi da nisu ispunjeni uvjeti za obavljanje mjenjačkih poslova.
(3) Ministarstvo će oduzeti ovlaštenje za obavljanje mjenjačkih poslova ako:
a) rezident pravna osoba ili poduzetnik ne počne sa obavljanjem poslova u roku od 90 dana od dana izdavanja dozvole,
b) je ovlaštenje pribavljeno na temelju neistinite dokumentacije, odnosno neistinito prikazanih podataka,
c) nakon izdavanja ovlaštenja za obavljanje mjenjačkih poslova nastupe okolnosti i/ili razlozi usljed kojih rezident-pravna osoba ili poduzetnik više ne ispunjava uvjete na osnovu kojih je dobio ovlaštenje.

Članak 33.
(Obveze ovlaštenih mjenjača)

(1) Za obavljanje mjenjačkih poslova ovlašteni mjenjač je dužan:
a) na vidnom mjestu, ispred prostora u kome se nalazi mjenjačko mjesto, staviti natpis MJENJAČNICA, na jednom od službenih jezika u Federaciji i najmanje jednom od stranih jezika,
b) na vidnom mjestu istaknuti obavještenje o nazivu banke sa kojom ima zaključen ugovor,
c) obavljanje mjenjačkih poslova knjigovodstveno odvojeno voditi od drugog poslovanja koje obavlja,
d) izdati potvrdu o izvršenom otkupu i prodaji gotovog novca, a dnevnik blagajne voditi na način ugovoren sa bankom,
e) na vidnom mjestu istaknuti kursnu listu koju primjenjuje i pri otkupu i prodaji gotovog novca primjenjivati kurseve iz istaknute kursne liste banke,
f) na vidnom mjestu istaknuti obavještenje o visini provizije (ako se naplaćuje),
g) osigurati se od moguće štete (krađa, požar i sl.),
h) na vidnom mjestu istaknuti obavještenje sljedećeg sadržaja: "Za svaku izvršenu kupovinu ili prodaju gotovog novca koji glase na stranu valutu mjenjačnica vam je dužna izdati potvrdu".
(2) Ovlašteni mjenjač je, pored obveza iz stavka (1) ovog članka, dužan:
a) predati banci višak gotovine iznad blagajničkog maksimuma utvrđenog člankom 28. ove Uredbe,
b) na blagajničkom mjestu ili na drugom mjestu unutar mjenjačkog mjesta držati samo novac čiji je otkup ili prodaja evidentiran ili za koji postoji odgovarajuća blagajnička dokumentacija,
c) osigurati da se gotovina u konvertibilnim markama, strana gotovina i čekovi po osnovu mjenjačkog poslovanja čuvaju odvojeno od sredstava iz drugog poslovanja.
(3) Ovlašteni mjenjač je dužan izvještaje o kupovini i prodaji gotovog novca i čekova koji glase na stranu valutu dostavljati banci na način i u rokovima predviđenim ugovorom.

Članak 34.
(Obaveza primjene propisa)

(1) Ovlašteni mjenjač je dužan primjenjivati odredbe propisa kojima se uređuju sprječavanje pranja novca i financiranja terorističkih aktivnosti i financiranja širenja oružja za masovno uništenje, te mjere sigurnosti u poslovanju gotovim novcem i drugim vrijednostima.
(2) Banka je dužna svojim programom, politikama i procedurama za sprječavanje i otkrivanje pranja novca i financiranja terorističkih aktivnosti i financiranja širenja oružja za masovno uništenje definirati metodologiju za izradu procjene rizika klijenata zainteresovanih za obavljanje mjenjačkih poslova.
(3) Banka je dužna, na osnovu metodologije iz stavka (2) ovog članka, prije zaključivanja ugovora iz članka 31. ove Uredbe, izraditi analizu rizika klijenta. 
(4) Nadzor, odnosno kontrolu nad radom ovlaštenih mjenjača u vezi sa sprovođenjem zakona i drugih propisa kojima se reguliraju obveze sprovođenja mjera za sprječavanje pranja novca i financiranja terorističkih aktivnosti i finaciranja širenja oružja za masovno uništenje Agencija će sprovoditi posredno putem banaka. 

Članak 35.
(Izvještavanje)

(1) Banka i ovlašteni mjenjač dužni su izvještavati Agenciju o obavljenim mjenjačkim poslovima.
(2) Agencija će u okviru svojih nadležnosti utvrđenih Zakonom propisati način i rokove izvještavanja o obavljanju mjenjačkih poslova.
[bookmark: str_15](3) Banke i ovlašteni mjenjači dužni su bez odlaganja Agenciji, odnosno drugom nadležnom organu, omogućiti uvid u poslovne knjige i svu drugu potrebnu dokumentaciju.
Članak 36.
(Nadzor)

(1) Agencija obavlja nadzor i kontrolu obavljanja mjenjačkih poslova.
(2) Banka je dužna obavljati direktnu kontrolu ovlaštenog mjenjača sa kojim je zaključila ugovor najmanje jedanput u tri mjeseca.

(Otklanjanje nepravilnosti)

(1) Ako u toku kontrole banke ili ovlaštenog mjenjača Agencija utvrdi da banka ili ovlašteni mjenjač obavlja mjenjačke poslove suprotno propisima, naložit će i odrediti rok toj banci ili ovlaštenom mjenjaču da utvrđenu nepravilnost otkloni.
(2) Ako u roku iz stavka (1) ovog članka banka ne otkloni utvrđenu nepravilnost, Agencija će prema toj banci preduzeti mjere u skladu sa zakonom.
(3) Prema ovlaštenom mjenjaču koji ne otkloni utvrđene nepravilnosti u roku iz stavka (1) ovog članka preduzeti će se mjere predviđene zakonom.

DIO PETI - PRIJELAZNE I ZAVRŠNE ODREDBE

Članak 38.
(Pokrenuti postupci)

(1) Zahtjevi za izdavanje odobrenja za otvaranje računa u inozemstvu, kao i postupci za izdavanje odobrenja iz članka 4. ove Uredbe i ovlaštenja za obavljanje mjenjačkih poslova koji su zaprimljeni prije stupanja na snagu ove Uredbe, a po kojima do dana njenog stupanja na snagu nije izdato odobrenje ili ovlaštenje, rješavat će se u skladu s propisima koji su bili na snazi do stupanja na snagu ove Uredbe.
(2) Odobrenja za otvaranje deviznog računa u inozemstvu, odobrenja iz članka 4. ove Uredbe koje su izdate prije stupanja na snagu ove Uredbe ostaju na snazi do isteka razdoblja za koji su izdate.
(3) Ovlaštenja za obavljanje mjenjačkih poslova izdata prije stupanja na snagu ove Uredbe ostaju na snazi do isteka važenja ugovora zaključenog sa bankom na osnovu kojeg je izdato ovlaštenje.
(4) Banke i ovlašteni mjenjači dužni su svoje poslovanje uskladiti sa člankom 34. ove Uredbe u roku od 90 dana.
(5) Na produženje izmjenu ili dopunu akata iz stavka (1) ovog članka primjenjuju se odredbe ove Uredbe.

Članak 39.
(Periodično izvještavanje)

Danom stupanja na snagu ove Uredbe prestaju obveze periodičnog izvještavanja propisane odobrenjima za otvaranje deviznih računa u inozemstvu, osim na zahtjev Ministarstva ili drugog nadzornog organa.

Članak 40.
(Stupanje na snagu)

Ova Uredba stupa na snagu osmog dana od dana objavljivanja u „Službenim novinama Federacije BiH“, a primjenjuje se od 01.09.2026. godine.

